ΜΝΗΜΟΝΙΟ ΣΥΜΦΩΝΙΑΣ 
Στην Αθήνα σήµερα την 3η/1/2016 μεταξύ: 


ΑΦΕΝΟΣ: 

Του Οργανισμού Συλλογικής Διαχείρισης µε την επωνυμία «ΟΡΓΑΝΙΣΜΟΣ ΣΥΛΛΟΓΙΚΗΣ 
ΔΙΑΧΕΙΡΙΣΗΣ ΚΑΙ ΠΡΟΣΤΑΣΙΑΣ ΣΥΓΓΕΝΙΚΩΝ ΔΙΚΑΙΩΜΑΤΩΝ - ΤΗΛΕΟΠΤΙΚΑ ΔΙΚΑΙΩΜΑΤΑ 
ΑΝΩΝΥΜΗ ΕΤΑΙΡΕΙΑ» και διακριτικό τίτλο «ΤΗΛΕΟΠΤΙΚΑ ΔΙΚΑΙΩΜΑΤΑ», µε ΑΦΜ: 
ΘΟ98770525 - ΔΟΥ: ΦΑΕ Αθηνών, που εδρεύει στην Αθήνα, οδός Ακαδημίας, αρ. 33, όπως 
νόμιμα εκπροσωπείται στο παρόν από τον κ. Εμμανουήλ Δραϊνάκη, σύμφωνα µε το από 
26.6.2012 πρακτικό του ΔΣ, αναφερόµενου στο εξής χάριν συντομίας ως «ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ», 

ΚΑΙ ΑΦΕΤΕΡΟΥ: 

Της ΕΝΩΣΗΣ ΞΕΝΟΔΟΧΩΝ ΑΙΤΩΛΟΑΚΑΡΝΑΝΙΑΣ, που εδρεύει στο Αγρίνιο οδός Πλ. 
Δημοκρατίας, αρ. 3, µε ΑΦΜ 9909785641, της Δ.Ο.Υ Αγρινίου, που εκπροσωπείται νόμιμα από 
τον πρόεδρο ΚΩΣΤΑΚΌΠΟΥΛΟ ΧΡΗΣΤΟ, αναφερόμενου στο εξής χάριν συντομίας ως 
«ΕΝΩΣΗ», 


Δηλώϑηκαν, συμφωνήϑηκαν και έγιναν αμοιθαία αποδεκτά τα κάτωδϑι: 


Ι. ΠΡΟΟΙΜΙΟ 


1. Ο Οργανισμός Συλλογικής Διαχείρισης και Προστασίας Συγγενικών Δικαιωμάτων- 


ΤΗΛΕΟΠΤΙΚΑ ΔΙΚΑΙΩΜΑΤΑ. 


1.1. Ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ εἰναι Οργανισμός Συλλογικής Διαχείρισης και 
Προστασίας Συγγενικών Δικαιωμάτων, ο οποίος λειτουργεί νομίμως σύμφωνα µε την από 
6.11.2007 υπ᾽ αριθμ. ΥΠΠΟ/ΔΟΕΠΥ/ΟΠΥΝΣ/104.678/6.11.2007 απόφαση έγκρισης σύστασης 
και λειτουργίας του Υπουργού Πολιτισμού (σε συνδυασμό µε την υπ αριθμ. 
ΥΠΠΟ/ΔΟΕΠΥ/ΤΟΠΥΝΣ/113914/14.12.2007 τροποποιητική απόφαση Υπουργού Πολιτισμού), 
ως Οργανισμός Συλλογικής Διαχείρισης, σύμφωνα µε το Ν.2121/1993 περί προστασίας της 


Πνευματικής ιδιοκτησίας και των συγγενικών δικαιωμάτων. Στον εν λόγω Οργανισμό έχει 

ανατεθεί η διαχείριση και προστασία των εξουσιών του συγγενικού δικαιώματος των μελών 
του ιδιωτικών τηλεοπτικών σταθμών εθνικής εμβέλειας ΑΙΡΗΑ Δορυφορική Τηλεόραση ΑΕ, 
ΑΝΤΕΝΝΑ ΤΝ Ανώνυμος Εταιρία, Ελεύθερη Τηλεόραση Α.Ε. (ΑΙΤΕΒ), Μακεδονία Τν Ανώνυμος 
Εταιρία, Τηλέτυπος Ανώνυμη Εταιρεία Τηλεοπτικών Προγραμμάτων (ΜΕΟΑ 6«ΗΑΝΝΕΙ), Νέα 
Τηλεόραση Ανώνυμη Εταιρεία (5ΤΑΒ «ΗΑΝΝΕΙ, Ειδήσεις Ντοτ Κομ Ανώνυμη Τηλεοπτική και 
Εμπορική Εταιρεία Παροχής Πληροφοριών και Ενημέρωσης (ΣΚΑΙ), υπό την ιδιότητά τους ως 
Παραγωγοί Οπτικοακουστικὠν έργων και αναφορικά µε τα έργα παραγωγής τους 
(Ρεπερτόριο ΟΣΔ Τηλεοπτικά Δικαιώματα). Συνακόλουθα, ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 
είναι ο μόνος αρμόδιος και αποκλειστικός δικαιούχος να εισπράττει την προβλεπομένη στην 
παρούσα αμοιβή και να χορηγεί την παραχωρούμενη µη αποκλειστική άδεια δημόσιας 
παρουσίασης δια τηλεοράσεως στα δωμάτια των ξενοδοχείων-μελών της ΕΝΩΣΗΣ όσον 
αφορά το Ρεπερτόριό του (οπτικοακουστικά έργα παραγωγής των μελών του). 

Σύμφωνα µε το άρθρο 55 του Ν.2121/1993 ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ έχει επί πλέον 
τις ακόλουθες αρμοδιότητες -- υποχρεώσεις: 

(α) Να καταρτίζει συμβάσεις µε τους χρήστες για τους όρους εκμετάλλευσης των έργων 
(Ρεπερτορίου του), καθώς και για την οφειλόμενη αμοιβή. 

(β) Να εξασφαλίζει στους δικαιούχους (µέλη του) αμοιβή κατά τα οριζόµενα στα άρθρα 32 
και 34 του ανωτέρω νόμου. 

(γ) Να εισπράττει την αμοιβή και να κατανέµει μεταξύ των δικαιούχων (μελών του) τα 
εισπραττόµενα ποσά. 

(δ) Να προβαίνει, σύμφωνα µε το δεύτερο εδάφιο της παραγράφου 2 του παρόντος άρθρου, 
σε κάθε διοικητική ή δικαστική ή εξώδικη ενέργεια για τη νόμιμη προστασία των 
δικαιωμάτων των δικαιούχων (μελών του) ή των δικαιοδόχων τους, και ιδίως να υποβάλει 
αιτήσεις ασφαλιστικών µέτρων, να εγείρει αγωγές, να ασκεί ένδικα µέσα. 

(ἑ) Να λαμβάνει από τους χρήστες κάθε πληροφορία αναγκαία για τον καθορισμό, την 


είσπραξη και κατανομή των εισπραττοµένων ποσών. 


1.2. Ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ έχει σύμφωνα µε τα ανωτέρω την αρμοδιότητα και την 
υποχρέωση να εισπράττει και να διανέμει την αμοιβή για τη δημόσια εκτέλεση/παρουσίαση 
στο κοινό των έργων του Ρεπερτορίου του, υπό οποιαδήποτε µορφή και σε οποιονδήποτε 


χώρο εντός της ελληνικής επικράτειας. 


2. Η δικαστική διένεξη μεταξύ του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ και ξενοδοχειακών 


επιχειρήσεων σε όλη την χώρα. 


2.1. Μεταξύ του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ και σημαντικού αριθμού ξενοδοχειακών 
επιχειρήσεων, εκκρεμεί σήµερα σημαντικός αριθµός αγωγών ενώπιον των αρμοδίων 
δικαστηρίων, µε τις οποίες ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ έχει ζητήσει, μεταξύ άλλων, να 
καθοριστεί το ύψος της οφειλομένης προς τους δικαιούχους πνευματικής ιδιοκτησίας που 
αυτός εκπροσωπεί αποζημίωσης για την χωρίς την ἀδειά του δημόσια παρουσίαση των 
προστατευόµενων από τον ίδιο οπτικοακουστικών έργων στα δωμάτια ξενοδοχείων, στο 
διπλάσιο των προβλεπομένων στο νομίμως δηµοσιευθέν αμοιβολόγιο του ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ αμοιβών κατά το άρθρο 65 παρ.2του Ν.2121/1993. 

Πέραν τούτων έχουν σταλεί σε ξενοδοχεία-μέλη της ΕΝΩΣΗΣ επιστολές µε τις οποίες, τα 
μέλη ενημερώνοντο για τις μέχρι τότε ενέργειες (εξώδικες και δικαστικές) του ΟΣΔ 
ΤΗΛΕΟΠΤΙΚΑ ΔΙΚΑΙΩΜΑΤΑ και καλούντο όπως «εντός δέκα (10) ημερών από την παραλαθή 
της παρούσας (επιστολής), επικοινωνήσουν προκειμένου να λάθουν έγγραφη άδεια 
δημόσιας παρουσίασης µέσω τηλεοπτικής μετάδοσης στα δωμάτια του ξενοδοχείου τους 
των οπτικοακουστικών έργων του Ρεπερτορίου των μελών του Οργανισμού ΤΗΛΕΟΠΤΙΚΑ 
ΔΙΚΑΙΩΜΑΤΑ, καδώς επίσης και προκειμένου να ρυϑμίσουν τις αναδρομικές οφειλές σας των 
πέντε (5) τελευταίων ετών». Ταυτόχρονα ο ΟΣΑ ΤΗΛΕΟΠΤΙΚΑ ΔΙΚΑΙΩΜΑΤΑ δήλωνε ότι θα 
προβεί σε κάθε αναγκαία δικαστική ενέργεια για την προάσπιση των νομίμων συμφερόντων 
του (δικαστική επιδίωξη διπλάσιας αποζημίωσης βάσει του άρθρου 65 παρ.2 του ν. 


2121/1993, επιδίωξη νόμιμων τόκων, δικαστικής δαπάνης κλπ). 


2.2. Τα Μέρη διαπιστώνουν περαιτέρω, ότι κατόπιν της έκδοσης της Διάταξης του 
Δικαστηρίου της Ευρωπαϊκής Ένωσης στην υπόθεση (ς-136/09 -- μεταξύ των «Οργανισμός 
Συλλογικής Διαχείρισης Δημιουργών Θεατρικών και Οπτικοακουστικών Έργων» και «Διβάνη 
Ακρόπολις ΑΞΤΕ», διά της οποίας σε συνδυασμό µε την απόφαση του ίδιου Δικαστηρίου στην 
υπόθεση 56ΑΕ κατά ΚαΐαθΙ Ηοίε[ες 5Α, επιλύθηκε καταφατικά το νομικό ζήτημα, εάν συνιστά 
παρουσίαση στο κοινό η πραγματοποιούμενη από τον ξενοδόχο αναμετάδοση μουσικών ή 
οπτικοακουστικών έργων στα δωμάτια του ξενοδοχείου του µέσω συσκευών τηλεοράσεως 

στις οποίες διανέμεται το λαμβανόμενο απὀ το ξενοδοχείο τηλεοπτικό σήμα. Συνεπεία δε της 
παραπάνω νοµολογιακής εξέλιξης, έγινε προσέγγιση των συμβαλλομένων μερών µε σκοπό 
την ενίσχυση της συνεργασίας τους για τη συνολική εξωδικαστική διευθέτηση της διένεξης 
μεταξύ ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ και ξενοδοχειακών επιχειρήσεων όσον αφορά στην 
καταβολή στον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ αμοιβών συγγενικών αποκλειστικών 
δικαιωμάτων παραγωγών οπτικοακουστικών έργων για την προρρηθείσα παρουσίαση στο 
κοινό και την αποφυγή μελλοντικών δικαστικών διενέξεων μεταξύ του ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ και των μελών της ΕΝΩΣΗΣ. Οι διαπραγματεύσεις, που διεξήχθησαν απευθείας 
μεταξύ των Μερών, είχαν σαν αποτέλεσµα την διευθέτηση του εν προκειμένω ζητήματος 
κατά τον τρόπο που εμπεριέχεται στο παρόν και υπό τους εξής ειδικότερους όρους και 


συμφωνίες: 


ΙΙ. ΑΝΤΙΚΕΙΜΕΝΟ ΤΟΥ ΠΑΡΟΝΤΟΣ 


1. Προσδιορισμός της συνολικά οφειλόμµενης ετήσιας αμοιβής για το χρονικό διάστηµα 
από 1.1.2016 και εντεύθεν -- Άλλα σχετικά µε την καταβολή της εν προκειμένω αμοιβής 


ζητήματα. 


1.1. Αντικείµενο του παρόντος είναι ο προσδιορισμός του ύψους των αμοιβών του ΟΣΔ 
ΤΗΛΕΟΠΤΙΚΑ ΔΙΚΑΙΩΜΑΤΑ για τη χρήση των έργων του Ρεπερτορίου του, που συνίσταται 
στην µε οποιονδήποτε τρόπο αναμετάδοση/δημόσια παρουσίαση των ραδιοτηλεοπτικών 
εκπομπών των έργων αυτών στα δωμάτια ξενοδοχείων, τα οποία ανήκουν σε μέλη της 
ΕΝΩΣΗΣ, για το χρονικό διάστηµα από 1.1.2016 και εντεύθεν. Διευκρινίζεται και γίνεται 
αμοιβαία αποδεκτό ότι το συμφωνηθέν µε την παρούσα ετήσιο οικονομικό αντάλλαγμα ανά 
δωμάτιο, δεν συνιστά τη συνήθως καταβαλλόμενη αμοιβή για την παραχώρηση άδειας 
δημόσιας παρουσίασης, αλλά ότι προσδιορίστηκε κατ εξαίρεση στο ύψος αυτό λόγω του 
συλλογικού χαρακτήρα της συμφωνίας και της ιδιαίτερα δυσχερούς οικονοµικής κατάστασης 
στην οποία τα µέλη της ΕΝΩΣΗΣ έχουν περιέλθει τα χρόνια που πλήττεται η Χώρα από την 
οικονομική κρίση, καθώς επίσης και λόγω της ταυτόχρονης επίτευξης συµβιβαστικής 


επίλυσης της διαφοράς μεταξύ των εις το παρόν συμβαλλομένων για τα προηγούμενα έτη. 


1.2. Λαμβάνοντας υπόψη όσα προαναφέρονται στην παράγραφο 1.1. τα Μέρη δηλώνουν, 
συμφωνούν και συναποδέχονται, ότι η αμοιβή των συγγενικών δικαιωμάτων παραγωγών 
οπτικοακουστικών έργων, που θα παραχωρούνται υπό τη µορφή µη αποκλειστικής άδειας 
εκμετάλλευσης από τον ΟΣΔ ΤΗΛΕΌΠΤΙΚΑ ΔΙΚΑΙΩΜΑΤΑ για την παρουσίαση των 
ραδιοτηλεοπτικών εκπομπών των προστατευόµενων από τον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 
οπτικοακουστικών έργων στο κοινό, που ευρίσκεται σε δωμάτια ξενοδοχείου, το οποίο 
ανήκει σε μέλος της ΕΝΩΣΗΣ, θα ανέρχεται για τα έτη 2016-2018: 

α) προκειµένου για ξενοδοχεία πέντε (5) αστέρων, στο ποσό των 11,00 Ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 6,60 { ετησίως για κάθε δωμάτιο ξενοδοχείου της ἰδιας κατηγορίας, που 
λειτουργεί έως 6 μήνες το χρόνο, 

β) προκειµένου για ξενοδοχεία τεσσάρων (4) αστέρων, στο ποσό των 9,50 ξ ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 5,70 Ε ετησίως για κάθε δωμάτιο ξενοδοχείου της ἰδιας κατηγορίας, που 
λειτουργεί έως 6 μήνες το χρόνο, 

γ) προκειμένου για ξενοδοχεία τριών (3) αστέρων, στο ποσό των 8,90 Ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 5,34. Ε ετησίως για κάθε δωμάτιο ξενοδοχείου της ἰδιας κατηγορίας, που 
λειτουργεί έως 6 μήνες το χρόνο, 

δ) προκειμένου για ξενοδοχεία δύο (2) αστέρων, στο ποσό των 7,80 Ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 4,68 Ε ετησίως για κάθε δωμάτιο ξενοδοχείου της ἰδιας κατηγορίας, που 
λειτουργεί έως 6 μήνες το χρόνο, καθώς και 

ε) προκειμένου για ξενοδοχεία ενός (1) αστέρα, στο ποσό των 7,00 Ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 4,20 Ε ετησίως για κάθε δωμάτιο ξενοδοχείου της ίδιας κατηγορίας, που 
λειτουργεί έως 6 μήνες το χρόνο. 

Κάθε ξενοδοχειακή επιχείρηση που θα προσχωρεί στην παρούσα συμφωνία, οφείλει να 
υπογράψει νομίμως και να παραδώσει στον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ την 
επισυναπτόµενη Δήλωση Προσχώρησης που επισυνάπτεται στο παρόν ως ΠΑΡΑΡΤΗΜΑ Α.Ο 
ΟΣΑ δηλώνει απὀ τώρα ότι στις προσχωρηθησόµενες κατά τα άνω ξενοδοχειακές 

επιχειρήσεις (και υπό την προὐπόθεση της εµπρόθεσµης καταβολής των αμοιβών) 
παραχωρεί µη αποκλειστική άδεια δηµόσιας παρουσίασης των έργων των µελών του σε 


τηλεοράσεις στα δωμάτια της αδειοδοτούµενης ξενοδοχειακής επιχείρησης. 


1.3. Ο εκάστοτε ισχύων Φόρος Προστιθέµενης Αξίας ή οποιαδήποτε άλλη νόμιμη 
επιβάρυνση, που µπορεί να προκύψει στο μέλλον, εφ’ οιουδήποτε ποσού θα καταβάλλει για 
την εν προκειμένω αιτία µέλος της ΕΝΩΣΗΣ προς τον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ, θα 
βαρύνει αποκλειστικά και μόνον την ξενοδοχειακή επιχείρηση και θα καταβάλλεται στον ΟΣΔ 
ΤΗΛΕΟΠΤΙΚΑ ΔΙΚΑΙΩΜΑΤΑ εµπροθέσµως στο ακέραιο. Η παρούσα Συμφωνία ισχύει για τα 
έτη 2016, 2017 και 2018, µετά ταύτα δε ανανεώνεται αυτομάτως εκάστοτε για ένα 
ημερολογιακό έτος εφόσον οιοδήποτε εκ των δύο συμβαλλομένων δεν γνωστοποιήσει 
εγγράφως στο άλλο συμβαλλόμενο μέρος την βούλησή του περί λήξης της ισχύος της 
σύμβασης μέχρι την 1η Σεπτεμβρίου του αντίστοιχου έτους, οπότε η λήξη θα επέρχεται την 
31η Δεκεμβρίου του έτους αυτού. 

Η εν λόγω αμοιβή, πλέον του εκάστοτε ισχύοντος Φ.Π.Α., θα τιµολογείται τον Σεπτέμβριο 
εκάστου ηµερολογιακού έτους στο οποίο αφορά, και θα καταβάλλεται από το µέλος της 
ΕΝΩΣΗΣ το αργότερο έως την τελευταία εργάσιµη ηµέρα του ίδιου μήνα. Ο ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ θα αποστέλλει αντίγραφο του τιμολογίου στην ξενοδοχειακή επιχείρηση 
τουλάχιστον 15 ηµέρες προ της ημερομηνίας καταβολής µε υπόµνηση για την προθεσµία 
εξόφλησης, η δε ξενοδοχειακή επιχείρηση υποχρεούται να παραλαμβάνει ανεπιφύλακτα το 
έκαστο τιμολόγιο και να υπογράφει δια του νομίμου εκπροσώπου της και να σφραγίζει το 


αντίγραφο του τιµολογίου και να το εγχειρίζει στον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ. 


1.4. Η παρούσα συμφωνία συνάπτεται σε συλλογικό επίπεδο, µε στόχο την επίτευξη 
συλλογικού χαρακτήρα, υπό την έννοια ότι επιδιώκεται η προσχώρηση σε αυτήν (και η µέσω 
αυτής αδειοδότηση) της πλειοψηφίας ή/και της ολότητας των μελών της ΕΝΩΣΗΣ, και 
προκειμένου να επιτευχθεί ο συλλογικός αυτός χαρακτήρας, αμφότερα τα μέρη 
αναγνωρίζουν την ανάγκη να παραχωρηθούν εκπτώσεις στις προς προσχώρηση 
ξενοδοχειακές επιχειρήσεις όσον αφορά τις αναγνωριζόμενες από τα µέρη αναδρομικές 
οφειλές για την µη αδειοδοτηµένη έως σήµερα χρήση, οι οποίες εκπτώσεις είναι νόμιμες, 
σύμφωνες µε τα χρηστά και συναλλακτικά ήθη και δεν αντιβαίνουν σε καμία περίπτωση σε 

οιαδήποτε τυχόν ατομική συμφωνία έχει ήδη συνάψει ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ µε 
μεμονωμένες ξενοδοχειακές επιχειρήσεις. Ειδικά, λοιπόν, όσον αφορά τις αναδρομικές 
οφειλές, τα µέρη συμφωνούν τα εξής: 

Έναντι οποιουδήποτε μέλους της ΕΝΩΣΗΣ προσχωρήσει (µε την υπογραφή και αποστολή της 
Δήλωσης Προσχώρησης του Παραρτήµατος Α του παρόντος) στην προκείµενη συμφωνία, ο 
ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ θα παρέχει ἐκπτωση ως προς τις αναγνωριζόμενες από τα 
µέρη αξιώσεις του για το χρονικό διάστηµα του παρελθόντος από 1/1/2011 έως και 
31/12/2015, εκ ποσοστού πενήντα τοις εκατό (5096) καθώς και δυνατότητα τμηματικής 
καταβολής (καταβολή σε έως οκτώ (8) μηνιαίες δόσεις απὀ την ηµεροµηνία της Δήλωσης 
Προσχώρησης), ανάλογα µε τα δεδομένα εκάστου μέλους της ΕΝΩΣΗΣ. Σε περίπτωση 
εφάπαξ καταβολής ολόκληρου του ποσού θα παρέχεται πρόσθετη έκπτωση στην ανωτέρω 
αναδρομική οφειλή, εκ ποσοστού 2056 (ως «εφάπαξ» λογίζεται µε το παρόν και η 
εξόφληση/καταβολή σε διάστηµα από έναν έως και τρεις μήνες από την ηµεροµηνία της 
Δήλωσης Προσχώρησης). Στην περίπτωση που το µέλος της ΕΝΩΣΗΣ προτού εξοφλήσει τις 
αναδρομικές οφειλές του εξέλθει/παραβιάσει την εν προκειμένω συμφωνία οι παραπάνω 
αξιώσεις του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ θα επανενεργοποιούνται άµεσα, χωρίς 
οιαδήποτε έκπτωση ή διευκόλυνση καταβολής. 

Αυτονόητο και αμοιβαία αποδεκτό εἰναι ότι έναντι οιασδήποτε ξενοδοχειακής επιχείρησης 
δεν προσχωρήσει στην παρούσα συμφωνία εντός τριάντα (30) ηµερών από την ανάρτηση της 
παρούσας στην επίσημη ιστοσελίδα της ΕΝΩΣΗΣ, ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ δεν 
δεσμεύεται από την παρούσα συμφωνία και δικαιούται να διεκδικήσει την αποζηµίωσή του 
για την άνευ αδείας δημόσια παρουσίαση των οπτικοακουστικών έργων του ρεπερτορίου 
των μελών του, µε βάση το νομίμως δημοσιευμένο αμοιβολόγιό του, επιφυλασσόµενος 
παντός άλλου νομίμου δικαιώματός του, για όλα τα αναδρομικά έτη και εφεξής. 

Έναντι οιασδήποτε ξενοδοχειακής επιχείρησης προσχωρήσει μεν στην παρούσα συμφωνία, 
αλλά παραβιάσει οιονδήποτε όρο αυτής, όλων συνομολογουμένων ως ουσιωδών (π.χ. µη 
εµπρόθεσµη καταβολή των οφειλομένων αμοιβών κ.λ.π.), ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 
δικαιούται να καταγγείλει την παρούσα άµεσα και να διεκδικήσει την αποζημίωση των 
μελών του για την άνευ αδείας δημόσια παρουσίαση των προστατευόµενων από τον ίδιο 


οπτικοακουστικών έργων στα δωμάτια της ξενοδοχειακής επιχείρησης που παραβίασε την 


παρούσα συμφωνία µε βάση το νομίμως δημοσιευμένο αμοιβολόγιό του για όλα τα 
αναδρομικά έτη και εφεξής. 

Ο ΟΡΓΑΝΙΣΜΟΣ ΤΗΛΕΟΠΤΙΚΑ ΔΙΚΑΙΩΜΑΤΑ δηλώνει ότι για τις ξενοδοχειακές επιχειρήσεις 
που θα προσχωρήσουν στην παρούσα Συμφωνία, (εντός του ως άνω χρονικού διαστήματος), 
δεν θα διεκδικηθούν καθ᾽ όλη τη διάρκεια ισχύος της παρούσας χωριστές αμοιβές για την 
χρήση τηλεοράσεων στους κοινόχρηστους χώρους των ξενοδοχείων, που λειτουργούν για την 
εξυπηρέτηση των πελατών, όπως το λόμπυ, ασανσέρ, εστιατόρια κλπ, καθώς και στις 
αίθουσες εκδηλώσεων και στα καταστήματα υγειονομικού ενδιαφέροντος υπό την 
προὐπόθεση πως λειτουργούν µετο ΑΦΜ της ξενοδοχειακής επιχείρησης. Επίσης ακόµα και 
αν ήθελε γίνει δεκτό πως οι τηλεοπτικοί σταθμοί µέλη του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 
δικαιούνται αμοιβή για την παρουσίαση στο κοινό του προγράµµατος τους µε βάση το 
άρθρο 48 του ν. 2121/1993 συμφωνείται αμοιβαία ότι δεν πρόκειται να αξιώσουν καθ΄ όλη 
τη διάρκεια ισχύος του παρόντος αμοιβή για τη συγκεκριμένη αιτία, καθώς η αμοιβή αυτή 
θεωρείται πως καλύπτεται από τα στην παράγραφο ΙΙ-1.2. του παρόντος προβλεπόμενα 


ποσά. 


Π|. ΕΓΓΥΗΣΕΙΣ ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 


1.1.0 ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ δηλώνει και εγγυάται, ότι εἶναι μόνος αρμόδιος και 
αποκλειστικός δικαιούχος να εισπράττει την προβλεπομένη στην παρούσα αμοιβή και να 
χορηγεί την παραχωρούμενη µη αποκλειστική άδεια δημόσιας παρουσίασης διά 
τηλεοράσεως στα δωμάτια των ξενοδοχείων-μελών της ΕΝΩΣΗΣ, του συνόλου των 
οπτικοακουστικών έργων παραγωγής των μελών του, ήτοιτων τηλεοπτικών σταθμών, ΑΙΡΗΑ, 
ΑΝΤΕΝΝΑ, ΜΕΘΑ, 5ΤΑΒ, ΣΚΑΙ, ΜΑΚΕΔΟΝΙΑ, ΑΙΤΕΗ͂ και συνεπώς η τήρηση των παραπάνω 
όρων και η καταβολή από το υπαχθέν στην ρύθμιση µέλος της ΕΝΩΣΗΣ των καθοριζόµενων 
στον όρο ΙΙ-1.2. αμοιβών θα συνιστά εξόφληση των αντιστοίχων συγγενικών δικαιωμάτων 
παραγωγών οπτικοακουστικών έργων του καλυπτόμενου από τον ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ ως άνω Ρεπερτορίου. Εφόσον αυξηθεί το Ρεπερτόριο του ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ κατά τη διάρκεια ισχύος της παρούσας, µε την εισαγωγή ως νέου μέλους στον 
ΟΣΔ οιουδήποτε τηλεοπτικού σταθμού πανελλήνιας εμβέλειας υπό την ιδιότητά του ως 
παραγωγού οπτικοακουστικών έργων, δεν θα αξιωθεί επιπλέον αμοιβή, πέραν της 

προβλεπόμενης στην παρούσα Συμφωνία. Σε περίπτωση που οποιοσδήποτε, από τους νυν 
αδειοδοτηµένους, τηλεοπτικός σταθμός πανελλήνιας εμβέλειας, μέλος ή µη του ΟΣΔ, υπό 
την ιδιότητά του ως παραγωγού οπτικοακουστικών έργων, εγείρει ατοµικά ή µέσω άλλου 
οργανισμού συλλογικής διαχείρισης οικονομικές αξιώσεις κατά μέλους της ΕΝΩΣΗΣ, που έχει 
προσχωρήσει στην παρούσα συμφωνία, ο ΟΣΔ αναλαμβάνει να απαλλάσσει το µέλος της 
ΕΝΩΣΗΣ. απὀ κάθε ευθύνη για αποζημίωση ή καταβολή αμοιβής, το δε µέλος της ΕΝΩΣΗΣ. 
θα δικαιούται να τον προσεπικαλεί ως δικονοµικό εγγυητή και ο ΟΣΔ θα παρεμβαίνει µε 
δικές του δαπάνες στην σχετική δίκη υπέρ της επιχείρησης και θα καταβάλει κάθε ποσό που 
τυχόν η επιχείρηση θα διαταχθεί να καταβάλλει κατόπιν τελεσίδικης δικαστικής απόφασης 


για την αναφερόμενη στο παρόν εδάφιο αιτία. 


1.2. Σε περίπτωση που ο Οργανισμός συνάψει στο μέλλον σύμβαση µε Ένωση Χρηστών (π.χ. 
Ξενοδοχειακό Επιμελητήριο Ελλάδος) ή απευθείας µε οποιοδήποτε τρίτο χρήστη, που να 
περιέχει οικονομική ρύθμιση ευνοϊκότερη για τον τρίτο αυτόν χρήστη από τις αντίστοιχες 
οικονομικές ρυθμίσεις της παραγράφου ΙΙ.1.2. της παρούσας (οικονομικό αντάλλαγμα για 
την παραχώρηση άδειας για το μέλλον), η εν λόγω ευνοϊκότερη οικονομική ρύθμιση θα 
καταλαμβάνει αυτομάτως από την ημερομηνία ισχύος της και για το μέλλον και μόνο καιτην 
διεπόµενη από την παρούσα σύμβαση σχέση της ΕΝΩΣΗΣ µε τον ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ και συγκεκριµένα µε τα µέλη της ΕΝΩΣΗΣ που θα έχουν προσχωρήσει στην 


παρούσα. 


Ιν. ΛΟΙΠΟΙ ΟΡΟΙ 


1. Η τροποποίηση οιουδήποτε εκ των όρων του παρόντος γίνεται µόνο µε νεότερη έγγραφη 
συμφωνία των Μερών. Κάθε δικόγραφο, έγγραφο ή εξώδικος επιστολή που αφορά στο 
παρόν θα κοινοποιείται νόμιμα στις διευθύνσεις, που δηλώνονται εκατέρωθεν στην αρχή του 
παρόντος. 

2. Η ΕΝΩΣΗ δηλώνει και εγγυάται ότι εντός πέντε (5) ημερών απὀ την ημερομηνία 
υπογραφής του παρόντος, θα αναρτήσει την παρούσα συμφωνία στην επίσημη διαδικτυακή 
της σελίδα και θα συστήσει προς το σύνολο των μελών της να υιοθετήσουν το παρόν και να 


συμμορφωθούν προς το περιεχόμενό του. 


3. Η ΕΝΩΣΗ υποχρεούται εντός πέντε (5) ηµερών να προσκομίσει στον ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ πλήρη κατάλογο των μελών της, όπου θα αναφέρονται αναλυτικά τα εξής 
στοιχεία ανά µέλος : όνοµα ξενοδοχείου, επωνυμία ξενοδοχειακής επιχείρησης, διεύθυνση 
έδρας ξενοδοχειακής επιχείρησης, κατηγορία ξενοδοχείου, αριθµός δωματίων, χρόνος 
λειτουργίας του ξενοδοχείου, βασικά στοιχεία επικοινωνίας. 

4. Όλοι οι όροι της παρούσας ορίζονται ως ουσιώδεις και η παραβίασή τους συνιστά λόγο 
καταγγελίας του παρόντος. 

Το παρόν συντάχθηκε σε δύο (2) πρωτότυπα και αφού αναγνώσθηκε υπογράφηκε από τα 


Μέρη, ως έπεται και στη συνέχεια ένα έκαστο έλαβε από ένα (1). 


ΤΑ ΣΥΜΒΑΛΛΟΜΕΝΑ ΜΕΡΗ 


ΓΙΑ ΤΟΝ ΟΡΓΑΝΙΣΜΟ ΤΗΛΕΟΠΤΙΚΑ ΔΙΚΑΙΩΜΑΤΑ ΓΙΑ ΤΗΝ ΕΝΩΣΗ 

